CELEX: 22015D1818
Language: et
Date: 2015-07-07 00:00:00
Title: ELi – Moldova Vabariigi kaubanduse ja jätkusuutliku arengu allkomitee otsus nr 1/2015, 7. juuli 2015, millega võetakse vastu kaubanduse ja jätkusuutliku arengu allkomitee kodukord [2015/1818]

9.10.2015   
            
            
               ET
            
            
               Euroopa Liidu Teataja
            
            
               L 264/15
            
         ELi – MOLDOVA VABARIIGI KAUBANDUSE JA JÄTKUSUUTLIKU ARENGU ALLKOMITEE OTSUS nr 1/2015,
   7. juuli 2015,
   millega võetakse vastu kaubanduse ja jätkusuutliku arengu allkomitee kodukord [2015/1818]
   ELi – MOLDOVA VABARIIGI KAUBANDUSE JA JÄTKUSUUTLIKU ARENGU ALLKOMITEE,
   võttes arvesse ühelt poolt Euroopa Liidu ja Euroopa Aatomienergiaühenduse ja nende liikmesriikide ning teiselt poolt Moldova Vabariigi vahelist assotsieerimislepingut (1) (edaspidi „leping”), eelkõige selle artiklit 376,
   ning arvestades järgmist:
   
               (1)
            
            
               Kooskõlas lepingu artikliga 464 kohaldatakse alates 1. septembrist 2014 ajutiselt lepingu teatavaid osi.
            
         
               (2)
            
            
               Lepingu artikli 376 lõike 3 kohaselt tuleb kaubanduse ja jätkusuutliku arengu allkomitee kokku eesmärgiga kontrollida lepingu V jaotise („Kaubandus ja kaubandusküsimused”) 13. peatüki („Kaubandus ja jätkusuutlik areng”) rakendamist.
            
         
               (3)
            
            
               Lepingu artikli 376 lõikega 3 nähakse ette, et kaubanduse ja jätkusuutliku arengu allkomitee kehtestab oma kodukorra,
            
         ON VASTU VÕTNUD KÄESOLEVA OTSUSE:
   Artikkel 1
   Lisas esitatud kaubanduse ja jätkusuutliku arengu allkomitee kodukord võetakse vastu.
   Artikkel 2
   Käesolev otsus jõustub selle vastuvõtmise kuupäeval.
   
      Chișinău, 7. juuli 2015
      
         
            Kaubanduse ja jätkusuutliku arengu allkomitee nimel
         
         
            eesistuja
         
         Octavian CALMÎC
         
            Moldova Vabariigi asemajandusminister
         
         
            sekretärid
         
         Mihaela GORBAN
         
            Moldova Vabariigi majandusminister, ELi majanduspoliitika ning põhjaliku ja laiaulatusliku vabakaubanduslepingu koordineerimisüksuse juhataja
         
         Dániel KRÁMER
         
            Euroopa Komisjoni kaubanduse peadirektoraadi kaubanduse ja jätkusuutliku arengu üksuse D1. ametnik
         
      
   
   
      (1)  ELT L 260, 30.8.2014, lk 4.
   
      LISA
      
         ELi – MOLDOVA VABARIIGI KAUBANDUSE JA JÄTKUSUUTLIKU ARENGU ALLKOMITEE KODUKORD
      
      Artikkel 1
      Üldsätted
      1.   Ühelt poolt Euroopa Liidu ja Euroopa Aatomienergiaühenduse ja nende liikmesriikide ning teiselt poolt Moldova Vabariigi vahelise assotsieerimislepingu (edaspidi „leping”) artikli 376 alusel asutatud kaubanduse ja jätkusuutliku arengu allkomitee abistab lepingu artikli 438 lõike 4 alusel kaubanduskoosseisus kokku tulevat assotsieerimiskomiteed tema ülesannete täitmisel.
      2.   Kaubanduse ja jätkusuutliku arengu allkomitee täidab ülesandeid, mis on sätestatud lepingu V jaotise („Kaubandus ja kaubandusküsimused”) 13. peatükis („Kaubandus ja jätkusuutlik areng”).
      3.   Kaubanduse ja jätkusuutliku arengu allkomitee koosneb Euroopa Komisjoni ja Moldova Vabariigi esindajatest, kes vastutavad kaubanduse ja jätkusuutliku arengu valdkonna küsimuste eest.
      4.   Kaubanduse ja jätkusuutliku arengu allkomitee esimehe ülesandeid täidab kooskõlas artikliga 2 Euroopa Komisjoni või Moldova Vabariigi esindaja, kes vastutab kaubanduse ja jätkusuutliku arengu valdkonna küsimuste eest.
      5.   Terminit „lepinguosalised” kasutatakse käesolevas kodukorras lepingu artikli 461 tähenduses.
      Artikkel 2
      Erisätted
      1.   Kohaldatakse ELi – Moldova Vabariigi assotsieerimiskomitee kodukorra artikleid 2–14, välja arvatud juhul, kui käesolevas kodukorras on sätestatud teisiti.
      2.   Viiteid assotsieerimisnõukogule käsitatakse viidetena kaubanduskoosseisus kokku tulnud assotsieerimiskomiteele. Viiteid assotsieerimiskomiteele või kaubanduskoosseisus kokku tulnud assotsieerimiskomiteele käsitatakse viidetena kaubanduse ja jätkusuutliku arengu allkomiteele.
      Artikkel 3
      Koosolekud
      Kaubanduse ja jätkusuutliku arengu allkomitee tuleb kokku vajaduse korral. Lepinguosalised seavad eesmärgiks kohtuda allkomitee raames kord aastas.
      Artikkel 4
      Kodukorra muutmine
      Kodukorda võib vastavalt lepingu artiklile 376 muuta ELi – Moldova Vabariigi kaubanduse ja jätkusuutliku arengu allkomitee otsusega.